open-index/open-wikipedia-markdown huggingface dataset:
Ευρωπαϊκή Ένωση Ειδικευμένων Ιατρών

Η **Ευρωπαϊκή Ένωση Ειδικευμένων Ιατρών** (γαλλικά: Union Européenne des Médecins Spécialistes, συντ:**UEMS**) είναι μια επαγγελματική οργάνωση η οποία αντιπροσωπεύει περίπου 1,4 εκατομμύρια επαγγελματίες.

Οι εθνικές ιατρικές εταιρίες των χωρών της Ευρωπαϊκής Ένωσης και της Ευρωπαϊκής Οικονομικής Ζώνης είναι πλήρη μέλη της UEMS, και αποστέλουν τους εθνικούς αντιπροσώπους στο κυβερνών συμβούλιο. Πενήντα ιατρικές ειδικότητες αντιπροσωπούνται, εκ των οποίων οι πιο σημαντικες καλύπτωνται από 39 εξιδικευμένους τομείς όπως η Αλλεργιολογία, Αναισθησιολογία, Καρδιολογία, Καρδιοθωρακική Χειρουργική κλπ. Η UEMS αντιπροσωπεύει τους ιατρούς αυτούς στις αρχές της ΕΕ. Επίσης προωθεί τα υψηλά πρότυπα ιατρικής εκπαίδευσης, πρακτικής και φροντίδας υγείας. Τέλος η UEMS είναι υπεύθυνη για την πιστοποίηση της μοριοδότησης για την Συνεχιζόμενη Ιατρική Εκπαίδευση μέσω της EACCME (European Accreditation Council for Continued Medical Education).

## Παραπομπές


Κατηγορία:Επαγγελματικές ενώσεις
Κατηγορία:Ιατρική
Αμερικανικός Σύλλογος Εργοθεραπείας

Ο **Αμερικανικός Σύλλογος Εργοθεραπείας** (αγγλικά: American Occupational Therapy Association , συντ. **AOTA**) είναι ο Αμερικανικός εθνικός επαγγελματικός σύλλογος που ιδρύθηκε το 1917 για να εκπροσωπήσει τα συμφέροντα και τις ανησυχίες των επαγγελματιών και των σπουδαστών Εργοθεραπείας και να βελτιώσει την ποιότητα των υπηρεσιών Εργοθεραπείας. Τα μέλη του ανέρχονται σε περίπου 63.000 εργοθεραπευτές, βοηθούς εργοθεραπείας και φοιτητές.

Το ιδρυτικό όνομα του Συλλόγου ήταν Εθνική Εταιρεία για την Προώθηση της Εργοθεραπείας.

## Δείτε επίσης
**[[Αμερικανικό Περιοδικό Εργοθεραπείας| Αμερικανικό Περιοδικό Εργοθεραπείας (AJOT)]]* το οποίο εκδίδεται από τον Αμερικανικό Σύλλογο Εργοθεραπείας από το 1947. (American Occupational Therapy Association)
*Anna Jean Ayres, αναπτυξιακή ψυχολόγος γνωστή για το έργο της στον τομέα της διαταραχής αισθητηριακής επεξεργασίας
* American Occupational Therapy Foundation, ένας φιλανθρωπικός, επιστημονικός και εκπαιδευτικός μη κερδοσκοπικός οργανισμός αφιερωμένος στην πρόοδο της Εργοθεραπείας και την αύξηση της κατανόησής της από το ευρύ κοινό

## Εξωτερικοί σύνδεσμοι
* επίσημη ιστοσελίδα του Αμερικανικού Συλλόγου Εργοθεραπείας

Κατηγορία:Εργοθεραπεία
Κατηγορία:Οργανισμοί Εργοθεραπείας
Τσουρέκι

Το **τσουρέκι** είναι παραδοσιακό γλυκό ψωμί το οποίο έχει διάφορες ονομασίες ανά τον κόσμο. Η λέξη προέρχεται από το τουρκικό çörek, που σημαίνει οποιαδήποτε ζύμη περιέχει μαγιά.

## Χώρες
Το τσουρέκι στην Ελλάδα και στην Κύπρο αποτελεί παραδοσιακό γλυκό ψωμί το οποίο παρασκευάζεται καθ' όλη τη διάρκεια του χρόνου και κυρίως κατά την περίοδο του Πάσχα ή των Χριστουγέννων. Επίσης αναφέρεται και ως λαμπροκουλούρα ή λαμπρόψωμο, ωστόσο έχει επικρατήσει η λέξη "τσουρέκι", που υιοθετήθηκε την περίοδο της τουρκοκρατίας.

Στην Αρμενία ονομάζεται chorek, στο Αζερμπαϊτζάν çörək, στη Βουλγαρία kozunak, στη Ρουμανία cozonac.

## Σχήμα
αριστερά|μικρογραφία|Ελληνικό νηστίσιμο τσουρέκι φτιαγμένο σε πλεξούδα.
Το σχήμα του τσουρεκιού ποικίλει ανάλογα με τον τόπο παρασκευής. Μπορεί να είναι πλεξούδα, κουλούρα ή μπάλα.

## Υλικά
*βούτυρο γάλακτος 
*βούτυρο αγελάδας
*φρέσκο γάλα, πλήρες
*ζάχαρη
*αυγά (3 αυγά για την παρασκευή και 1 για την επάλειψη)
*μαχλέπι
*μαστίχα τριμμένη
*νερό χλιαρό
*μαγιά νωπή
*αλεύρι σκληρό
*αμύγδαλο για την επιφάνεια

Η νηστίσιμη εκδοχή περιέχει πιο απλά υλικά τα οποία είναι: νερό, μαγιά, σκληρό αλεύρι, ζάχαρη ή μέλι, ηλιέλαιο, μαστίχα, και μαχλέπι. Για την επάλειψη χρησιμοποιείται μέλι με νερό και αμύγδαλο φιλέ.

**Αρωματικά**

Το τσουρέκι παρασκευάζεται με την προσθήκη αρωματικών υλικών όπως η μαστίχα (ρητίνη από το μαστιχόδεντρο δηλ. το είδος *Pistacia lentiscus* var. *chia*), το μαχλέπι (αρωματικό μπαχαρικό που προέρχεται από τους σπόρους ενός είδους άγριας κερασιάς συγκεκριμένα του *Prunus mahaleb*), κάρδαμο (κακουλέ) και βανίλια.
## Παρασκευή

Προετοιμασία τσουρεκιού: 60΄

Χρονική διάρκεια ψησίματος τσουρεκιού: 50΄με 60΄

Για την παρασκευή του τσουρεκιού χρειάζεται κατσαρόλα στην οποία ζεσταίνονται τα ακόλουθα υλικά:
*βούτυρο
*γάλα
*ζάχαρη
*μαχλέπι 
*μαστίχα

Τα υλικά πρέπει να δημιουργήσουν ομοιογενές μείγμα. Η θερμοκρασία του μείγματος αυτού δεν πρέπει να ξεπερνά τους 50°C, καθώς αυτό προκαλεί την καταστροφή της μαγιάς. Το σκεύος απομακρύνεται από την εστία, προστίθενται τα αυγά και τα υλικά ανακατεύονται. Σε επιπλέον κατσαρόλα προστίθεται η μαγιά στο χλιαρό νερό και ανακατεύονται καλά καλά μέχρι να διαλυθεί η μαγιά.

Όλα τα παραπάνω μείγματα αδειάζονται σε ένα σκεύος και προστίθεται το αλεύρι. Έπειτα από την ανάμειξη όλων των μειγμάτων ξεκινά το ζύμωμα, είτε με τα χέρια, είτε σε μίξερ με γάντζο. Σε περίπτωση που η ζύμη κολλάει είτε στα χέρια είτε στα τοιχώματα του μίξερ, ρίχνεται λίγη ποσότητα αλευριού ακόμα.

Για στρογγυλό τσουρέκι η ζύμη πλάθεται σε στρογγυλό σχήμα, τοποθετείται σε λεκάνη και χαράσσεται η εξωτερική επιφάνειά της με μαχαίρι. Για διπλασιασμό του όγκου της ζύμης του τσουρεκιού χρειάζεται να αφεθεί η ζύμη σε λεκάνη για 3 ώρες.

## Παραπομπές


## Εξωτερικοί σύνδεσμοι

Κατηγορία:Γλυκά
Κατηγορία:Αρτοποιήματα
Κατηγορία:Κυπριακή κουζίνα
Κατηγορία:Αρμενική κουζίνα
Κατηγορία:Πασχαλινά εδέσματα
Κατηγορία:Γλυκά ψωμιά
Κατηγορία:Αρτοσκευάσματα
Χερνετίδες

thumb|Ψευδοσκορπιός από τη Νέα Ζηλανδία.
**Χερνετίδες** είναι οικογένεια ψευδοσκορπιών. Περιλαμβάνει περισσότερα από 650 καταγεγραμμένα είδη και 110 γένη. 

## Ωβίσιο
Στην ίδια οικογένεια ανήκει και το **ωβίσιο**, είδος αραχνών. Ζουν στο Βόρειο Ημισφαίριο μέσα σε βρύα και υπολείμματα φυτών.

## Lasiochernes cretonatus

Ο ***Lasiochernes cretonatus*** είναι ένας ψευδοσκορπιός, που ανακαλύφθηκε στα τέλη της δεκαετίας του ' 90 στο Σπήλαιο Σουρή της Κρήτης.

## Παραπομπές


Κατηγορία:Αραχνίδια
American Journal of Occupational Therapy

Το **American Journal of Occupational Therapy** (συντ:**AJOT**, ) είναι ένα διμηνιαίο ιατρικό περιοδικό ομότιμης αναθεώρησης το όποιο εκδίδεται από τον Αμερικανικό Σύλλογο Εργοθεραπείας. Καλύπτει θέματα πρακτικής έρευνας και υγειονομικής περίθαλψης στον τομέα της Εργοθεραπείας.

## Περιλήψεις και ευρετήριο
Περιλήψεις και ευρετήριο του περιοδικού καταχωρούνται στα Index Medicus/MEDLINE/PubMed, CINAHL, PsycINFO, Social Sciences Citation Index, και Current Contents/Social & Behavioral Sciences. Σύμφωνα με το *[[Journal Citation Reports]]*, το περιοδικό για το 2012 έχει δείκτη επιρροής ίσο με 1.471.

## Προηγούμενοι Αρχισυντάκτες
This is a test translation

## Παραπομπές


## Εξωτερικοί σύνδεσμοι
*  

Κατηγορία:Περιοδικά Εργοθεραπείας
Εργοθεραπειας
Δημήτριος Πανάς

Ο **Δημήτριος Πανάς** (1856-1931) ήταν Έλληνας διπλωμάτης.

## Βιογραφία
Ο Δημήτριος Πανάς καταγόταν από ιστορική οικογένεια της Κεφαλλονιάς. Σταδιοδρόμησε στον διπλωματικό κλάδο και διατέλεσε από το 1905 έως το 1910 γενικός γραμματέας στο Υπουργείο των Εξωτερικών. Ανέλαβε διπλωματικές αποστολές και το 1913 διορίστηκε υπουργός Εξωτερικών για ένα τετράμηνο στην Κυβέρνηση Ελευθερίου Βενιζέλου (από 18/08/1913 έως 22/12/1913). Τοποθετήθηκε πρέσβης στην Κωνσταντινούπολη και μετά στην Πετρούπολη και στην Πράγα. Συμμετείχε ως εκπρόσωπος της Ελλάδος στην πρώτη συνέλευση της Κοινωνίας των Εθνών το 1920. Το 1921 διορίστηκε πρέσβης στο Βουκουρέστι και το 1923 αποχώρησε από την ενεργό υπηρεσία.

## Παραπομπές


## Πηγές
* 

Κατηγορία:Έλληνες διπλωμάτες
Κατηγορία:Έλληνες υπουργοί Εξωτερικών
Δημητριος
Γεώργιος Χαριτάκης

Ο **Γεώργιος Π. Χαριτάκης** (1885-1943) ήταν Έλληνας οικονομολόγος και υπουργός σε δικτατορικές κυβερνήσεις.

## Βιογραφία
Το 1920 διορίστηκε Νομάρχης Θεσσαλονίκης. Χρημάτισε υπουργός Γεωργίας Εμπορίου και Βιομηχανίας στην κυβέρνηση του δικτάτορα Θεόδωρου Πάγκαλου και του Αθ. Ευταξία από τις 19 Ιουλίου έως τις 22 Αυγούστου 1926.

Έγραψε έργα, όπως "Η αναλογική της εκλογής", "Η εκατονταετηρίς της επαναστάσεως" , "Τα ανέκδοτα έργα του Σπυρίδωνος Λάμπρου" (1921), "Κράτος και οικονομία" (1928) κ.ά.

## Παραπομπές


Κατηγορία:Έλληνες υπουργοί Γεωργίας, Εμπορίου και Βιομηχανίας
Κατηγορία:Έλληνες οικονομολόγοι
Κατηγορία:Νομάρχες Θεσσαλονίκης
Canadian Journal of Occupational Therapy

Το **Καναδικό Περιοδικό Εργοθεραπείας **(αγγλικά: Canadian Journal of Occupational Therapy, συντ.: **CJOT**, γαλλικά: *Revue canadienne d'ergothérapie*) είναι ένα ακαδημαϊκό περιοδικό ομότιμης αναθεώρησης το οποίο καλύπτει το επιστημονικό πεδίο της Εργοθεραπείας. Αρχισυντάκτρια είναι η Helene J. Polatajko (Πανεπιστήμιο του Τορόντο, αγγλικά: University of Toronto). Η πρώτη του έκδοση έγινε το 1933 και εκδίδεται από την Sage Publications.

## Περιλήψεις και ευρετήριο
Περιλήψεις και ευρετήριο του περιοδικού καταχωρούνται στα:

Σύμφωνα με το Journal Citation Reports, ο δείκτης επιρροής του περιοδικού για το 2013 ήταν 0.742, κατατάσσοντάς το 52ο ανάμεσα στα 62 περιοδικά της κατηγορίας "Αποκατάσταση".

## Παραπομπές


## Εξωτερικοί σύνδεσμοι
* 

Κατηγορία:Περιοδικά Εργοθεραπείας
Κατηγορία:Περιοδικά στην αγγλική γλώσσα
Κατηγορία:Περιοδικά στη γαλλική γλώσσα
Ιωάννης Αποστόλου (πολιτικός)

Ο **Ιωάννης Αποστόλου** του Αποστόλου (Μουραδιές Μαγνησίας, Σμύρνη, 1897 - Παρίσι, 23 Ιουλίου 1960), ήταν Έλληνας δικηγόρος και πολιτικός, που χρημάτισε υπουργός τη δεκαετία του '30. Ήταν παντρεμένος με την Εριφύλη Αποστόλου και είχαν 1 κόρη, την Αναστασία.

## Βιογραφία
Γεννήθηκε στον Μουραδιέ της Σμύρνης (σημ. Χαμιντιέ) το 1896 ή το 1897. Σπούδασε Νομικά στο Πανεπιστήμιο των Αθηνών και πολέμησε στον Πρώτο Παγκόσμιο Πόλεμο, όπου τραυματίστηκε και αργότερα τέθηκε σε πολεμική διαθεσιμότητα. 
Εξελέγη βουλευτής Θεσσαλονίκης το 1928 και το 1933, στην Αναθεωρητική Βουλή το 1936, το 1946 με το Κόμμα Φιλελευθέρων και το 1950 με το Κ.Π.Φ.  Στην κυβέρνηση του Ελευθερίου Βενιζέλου υπηρέτησε ως υπουργός Κρατικής Υγιεινής και Αντιλήψεως, από τις 5 Ιουνίου μέχρι τις 3 Νοεμβρίου 1932.
Απεβίωσε στο Παρίσι, όταν είχε το βαθμό  Αντισυνταγματάρχη σε πολεμική διαθεσιμότητα, τον Ιούλιο του 1960 και κηδεύτηκε στο Πρώτο Νεκροταφείο στις 10 Αυγούστου.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Κρατικής Υγιεινής και Αντιλήψεως
Κατηγορία:Έλληνες αξιωματικοί του Στρατού Ξηράς
Ντιόγκο Ντίας

Ο **Ντιόγκο Ντίας** (πορτογαλικά: *Diogo Dias*), γνωστός και ως **Ντιόγκο Γκόμες** (πιθανώς γεννήθηκε πριν το 1450 και πέθανε μετά το 1500), ήταν ένας Πορτογάλος εξερευνητής του 15ου αιώνα, αδελφός του Βαρθολομαίου Ντιάζ και ο πρώτος Ευρωπαίος που είδε τη Μαδαγασκάρη. Ανακάλυψε κάποια από τα νησιά του Πράσινου Ακρωτηρίου μαζί με τον Αντόνιο Νόλι.

Το 1497 στην πρώτη από τις πορτογαλικές ναυτικές εξερευνητικές αποστολές για την Ινδία, ο Ντιόγκο Ντίας υπηρέτησε ως χρονικογράφος και συγγραφέας στο πλοίο *Σάου Γκαμπριέλ*, τη ναυαρχίδα του Βάσκο ντα Γκάμα.

## Παραπομπές


Κατηγορία:Πορτογάλοι εξερευνητές
Τάκης Παπαγεωργόπουλος

Ο **Παναγιώτης (Τάκης) Παπαγεωργόπουλος** (1934 - 23 Οκτωβρίου 2015) ήταν αντιστράτηγος εν αποστρατεία του ελληνικού Στρατού Ξηράς και πολιτικός που διετέλεσε βουλευτής Α΄ Αθηνών με το ΠΑΣΟΚ.

## Βιογραφικά στοιχεία
Γεννήθηκε το 1934 στην Ακράτα, αλλά μεγάλωσε στην Πάτρα. Αποφοίτησε από τη Στρατιωτική Σχολή Ευελπίδων (ΣΣΕ) το 1956 ως ανθυπολοχαγός του Πυροβολικού. Επίσης, ήταν πτυχιούχος πολιτικών επιστημών. Σταδιοδρόμησε ως αξιωματικός του Πυροβολικού, ενώ διακρίθηκε και ως αθλητής του χειμερινού σκι.

Ο πατέρας του, Κωνσταντίνος Παπαγεωργόπουλος, είχε προσωπική γνωριμία με τον Γεώργιο Παπανδρέου, και το Νοέμβριο του 1963, με την εκλογική νίκη της Ενώσεως Κέντρου, ο Τάκης Παπαγεωργόπουλος (τότε λοχαγός Πυροβολικού) τοποθετήθηκε στην Κεντρική Υπηρεσία Πληροφοριών (ΚΥΠ). Μετά την πτώση του Γεωργίου Παπανδρέου τον Ιούλιο του 1965, απομακρύνθηκε από την ΚΥΠ και ήταν από τους αξιωματικούς που κύκλοι των Ανακτόρων και δεξιές εφημερίδες κατονόμασαν ως οργανωτές της υποτιθέμενης συνωμοσίας του ΑΣΠΙΔΑ. Αντίθετα, ο Γεώργιος Παπανδρέου και οι αριστερές και κεντρώες εφημερίδες υποστήριξαν ότι η όλη υπόθεση ΑΣΠΙΔΑ ήταν μια σκευωρία των Ανακτόρων που σκοπό είχε την εκκαθάριση του στρατεύματος από δημοκρατικούς αξιωματικούς.

Χρόνια αργότερα, ο βασικός κατηγορούμενος της υπόθεσης ΑΣΠΙΔΑ, Άρις Μπουλούκος, στο βιβλίο που έγραψε για το θέμα, υποστήριξε πως ο ίδιος με δική του πρωτοβουλία πλησίασε τον Παπαγεωργόπουλο, επειδή γνώριζε πως είχε άμεση πρόσβαση στους Γεώργιο και Ανδρέα Παπανδρέου. Ο Παπαγεωργόπουλος ανταποκρίθηκε και έφερε σε επαφή τους νεαρούς αξιωματικούς του ΑΣΠΙΔΑ με τον Ανδρέα Παπανδρέου, όχι όμως και με τον Γεώργιο.. Ωστόσο, όταν ο Μπουλούκος εξέδωσε το βιβλίο είχε πια προσχωρήσει στο κόμμα της Νέας Δημοκρατίας και οι ισχυρισμοί του αμφισβητήθηκαν από το ΠΑΣΟΚ.

Μεταπολιτευτικά, στον Τάκη Παπαγεωργόπουλο απονεμήθηκε ο βαθμός του αντιστράτηγου, ενώ διετέλεσε βουλευτής Α΄ Αθηνών με το ΠΑΣΟΚ από το 1977 ως το 1985, και από το 1986 ως το 1989. Στις εκλογές του 1985 αρχικά δεν εκλέχθηκε (ήταν πρώτος επιλαχών), αλλά το Φεβρουάριο του 1986, με το θάνατο της Αμαλίας Φλέμινγκ, την αντικατέστησε στη Βουλή.

Τη δεκαετία του 1990 αποχώρησε από το ΠΑΣΟΚ και για κάποιο διάστημα ήταν μέλος του ΔΗΚΚΙ που είχε ιδρύσει ο Δημήτρης Τσοβόλας.

Απεβίωσε σε ηλικία 81 ετών τον Οκτώβριο του 2015.

## Πηγές


Κατηγορία:Έλληνες αξιωματικοί του πυροβολικού
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Δρόσος Δροσόπουλος

Ο **Δρόσος Δροσόπουλος** (1876 - 1967) ήταν αντιστράτηγος της Ελληνικής Βασιλικής Χωροφυλακής, της οποίας διετέλεσε αρχηγός από το 1934 ως το 1941, ο μακροβιότερος στην ιστορία του Σώματος.

## Βιογραφικά στοιχεία
Γεννήθηκε το 1876 στα Καστέλλια Παρνασσίδας Φωκίδας. Σε ηλικία 17 ετών κατατάχθηκε ως απλός στρατιώτης στο 7ο Σύνταγμα Πεζικού, στο οποίο υπηρέτησε μέχρι το 1898, οπότε μετατάχθηκε στη Χωροφυλακή, αρχικά ως υπαξιωματικός και έπειτα ως αξιωματικός. Έλαβε μέρος στους Βαλκανικούς Πολέμους. Το 1917, κατά τον Εθνικό Διχασμό, τέθηκε σε αυτεπάγγελτη διαθεσιμότητα από την κυβέρνηση Βενιζέλου ως βασιλόφρων, αλλά αργότερα επανήλθε στο Σώμα.

Τη δεκαετία του 1920 υπηρέτησε στη Θράκη, τη Θεσσαλία και τη Μακεδονία, όπου διακρίθηκε στην καταπολέμηση διάφορων λήσταρχων. Επίσης διοίκησε δυνάμεις Χωροφυλακής στη Σάμο, την Αιτωλοακαρνανία και τη Μεσσηνία. Το 1934 τοποθετήθηκε αρχηγός της Χωροφυλακής από την κυβέρνηση Τσαλδάρη, θέση στην οποία τελικά έμεινε για επτά χρόνια, μέχρι το 1941, γινόμενος έτσι ο μακροβιότερος αρχηγός στην ιστορία του Σώματος. Φανατικός βασιλόφρων, την περίοδο του καθεστώτος της 4ης Αυγούστου συνεργάστηκε στενά με τον δικτάτορα Ιωάννη Μεταξά και τον υφυπουργό Ασφαλείας Κωνσταντίνο Μανιαδάκη στη δίωξη κομμουνιστών και άλλων αντιφρονούντων.

Από το 1947 ως το 1948, την περίοδο του εμφυλίου πολέμου, θήτευσε ως γενικός γραμματέας του υπουργείου Δημοσίας Τάξεως.

Έγραψε διάφορα βιβλία για την ιστορία της Χωροφυλακής, ενώ τιμήθηκε και με πολλά παράσημα.

## Πηγές
* Κωνσταντίνος Σπ. Αντωνίου, Ιστορία της Ελληνικής Βασιλικής Χωροφυλακής 1833-1967

Κατηγορία:Αρχηγοί Ελληνικής χωροφυλακής
Κατηγορία:Έλληνες βασιλόφρονες
Αλέξανδρος Ζαρκάδας

Ο **Αλέξανδρος Ζαρκάδας** (1931 - 13 Ιουνίου 2014) ήταν αντιστράτηγος του ελληνικού Στρατού Ξηράς με συμμετοχή στον αντιδικτατορικό αγώνα. Μεταπολιτευτικά διετέλεσε νομάρχης Κέρκυρας και πρόεδρος του Οργανισμού Λιμένος Πειραιώς (ΟΛΠ).

## Βιογραφικά στοιχεία
Γεννήθηκε το 1931 στο Μαρούσι, όπου και μεγάλωσε. Αποφοίτησε από τη Στρατιωτική Σχολή Ευελπίδων το 1953 ως ανθυπολοχαγός του Πυροβολικού.  Ως αξιωματικός, ήταν από τους πρωτοπόρους της Αεροπορίας Στρατού (τότε ΕΠΑΡ). Υπηρέτησε στην Κύπρο το 1964 στις εκκαθαρίσεις τουρκοκυπριακών θυλάκων, μαζί με τον Σπύρο Μουστακλή.

Το 1967 ήταν από τους πρώτους αξιωματικούς που αποστράτευσαν οι χουντικοί μετά την επικράτησή τους. Συμμετείχε στην αντιστασιακή οργάνωση «*Ελεύθεροι Έλληνες*», συνελήφθη και φυλακίστηκε για τέσσερα χρόνια.

Μετά την αποκατάσταση της δημοκρατίας, ο Αλέξανδρος Ζαρκάδας διετέλεσε διαδοχικά, από το 1974 ως το 1979, νομάρχης Σάμου, Αιτωλοακαρνανίας και Κοζάνης, ενώ το 1981 ήταν υποψήφιος βουλευτής με το ΠΑΣΟΚ, χωρίς να εκλεγεί. Στη συνέχεια διετέλεσε πρόεδρος του ΟΛΠ (1982-1985) και νομάρχης Κέρκυρας (1993-1995).

Πέθανε τον Ιούνιο του 2014.

## Πηγές


Κατηγορία:Έλληνες αξιωματικοί του πυροβολικού
Κατηγορία:Νομάρχες Κέρκυρας
Κατηγορία:Νομάρχες Σάμου
Κατηγορία:Νομάρχες Αιτωλοακαρνανίας
Κατηγορία:Νομάρχες Κοζάνης
Βινύλιο

Στη χημεία, **βινύλιο** ή **αιθενύλιο** είναι η χαρακτηριστική ομάδα −CH=CH2, δηλαδή το μόριο του αιθενίου (H2C=CH2) μείον ένα άτομο υδρογόνου. Το όνομα χρησιμοποιείται επίσης για οποιαδήποτε ένωση που περιέχει αυτήν την ομάδα, δηλαδή  R−CH=CH2 όπου R είναι οποιαδήποτε άλλη ομάδα ατόμων.

Ένα βιομηχανικά σημαντικό παράδειγμα είναι το χλωραιθένιο, πρόδρομη ένωση του πολυβινυλοχλωριδίου (PVC), ενός πλαστικού που συνήθως είναι γνωστό ως *βινύλιο*. 

Το βινύλιο είναι μία από τις χαρακτηριστικές ομάδες των αλκενυλίων (alkenyl). Σε έναν ανθρακικό σκελετό, *sp*2-υβριδικοί άνθρακες ή θέσεις λέγονται συχνά **βινυλικές (vinylic)**. Αλλύλια ([Allyls), ακρυλικές (acrylates) και στυρενικές ενώσεις περιέχουν βινυλομάδες. (Ένας στυρενικός διασταυρωτής (styrenic crosslinker) με δύο βινυλομάδες λέγεται *διβινυλοβενζόλιο (divinyl benzene)*.)

## Ετυμολογία
Η ετυμολογία του *βινυλίου* προέρχεται από το λατινικό *vinum* = "κρασί", λόγω της σχέσης του με την αιθανόλη).
Ο όρος "βινύλιο" επινοήθηκε από τον Γερμανό χημικό Χέρμαν Κόλμπε (Hermann Kolbe) το 1851.

## Πολυμερή βινυλίου

Οι βινυλομάδες μπορούν να πολυμεριστούν με τη βοήθεια ενός εκκινητή ριζών (radical initiator) ή ενός καταλύτη, σχηματίζοντας πολυμερή βινυλίου. Σε αυτά τα πολυμερή, οι διπλοί δεσμοί των μονομερών του βινυλίου μετατρέπονται σε απλούς δεσμούς και τα διαφορετικά μονομερή ενώνονται με απλούς δεσμούς. Οι βινυλομάδες δεν υπάρχουν στα πολυμερή βινυλίου· ο όρος αναφέρεται στην πρόδρομη ένωση. Είναι μερικές φορές σημαντικό να εξακριβωθεί η απουσία του μονομερούς βινυλίου που δεν αντέδρασε στο τελικό προϊόν, όταν το μονομερές είναι τοξικό ή μειώνει την απόδοση του πλαστικού. Ο παρακάτω πίνακας δίνει μερικά παραδείγματα πολυμερών βινυλίου.

Τα παράγωγα του βινυλιδενίου (vinylidene) και του βινυλενίου (vinylene) μπορούν να πολυμεριστούν κατά τον ίδιο τρόπο.

## Δραστικότητα
Τα παράγωγα βινυλίου είναι αλκένια. Αν ενεργοποιηθούν από μια γειτονική ομάδα, η αυξημένη πόλωση του δεσμού προκαλεί χαρακτηριστική δραστικότητα, που ορίζεται ως βινύλογη (vinylogous):
* Στις αλλυλικές ενώσεις, όπου ο επόμενος άνθρακας είναι κορεσμένος αλλά υποκατεστημένος μια φορά, παρατηρείται η αλλυλική αναδιάταξη (allylic rearrangement) και σχετικές αντιδράσεις.
** Τα αλλυλικά αντιδραστήρια Γκρινιάρ (Grignard) μπορούν να προσβάλλουν πρώτα το ακραίο βινύλιο.
* Αν είναι δίπλα σε μια ομάδα απώθησης ηλεκτρονίων, συμβαίνει η συζυγής προσθήκη (conjugate addition) (προσθήκη Michael).

Τα οργανομεταλλικά βινύλια, π.χ. βινύλιο του λιθίου, συμμετέχουν σε αντιδράσεις σύζευξης (coupling reactions) όπως στη σύζευξη Νεγκίσι (Negishi coupling).

## Παραπομπές


Κατηγορία:Αλκένια
Κατηγορία:Μονομερή
Κατηγορία:Χημικές ρίζες
Σάαρμπουργκ

Το **Σάαρμπουργκ** (γερμανικά: *Saarburg*) είναι πόλη της Γερμανίας, η οποία βρίσκεται στον νομό Τριρ-Σάαρμπουργκ στο oμόσπονδο κρατίδιο της Ρηνανίας-Παλατινάτου. Το Τριρ, πρωτεύουσα του νομού, βρίσκεται περίπου 20 χλμ. βορειοανατολικά του Σάαρμπουργκ.

Η πόλη βρίσκεται στην όχθη του ποταμού Σάαρ, από τον οποίο πήρε και το όνομά της. Ο Λόικμπαχ, παραπόταμος του Σάαρ, που διασχίζει την πόλη, σχηματίζει εντυπωσιακό καταρράκτη ύψους 18 μέτρων στο κέντρο της πόλης.

Το Σάαρμπουργκ αποτέλεσε τον μεσαίωνα φέουδο των κόμητων και στη συνέχεια δουκών του Λουξεμβούργου. Η ιστορία της πόλης ξεκίνησε με την ανέγερση του κάστρου της τον 10ο αιώνα από τον Ζίγκφριντ του Λουξεμβούργου. Ως το 18ο αιώνα το Σάαρμπουργκ ανήκε στο Ελεκτοράτο του Τριρ. Με την απόσπαση της αριστερής όχθης του Ρήνου από τους Γάλλους, η περιοχή -ως καντόνι Σάαρμπουργκ- έγινε από το 1798 ως το 1814 τμήμα του διαμερίσματος του Τριρ (*Arrondissement de Trier*). Η πόλη έγινε πρωσική μετά το Συνέδριο της Βιέννης (1814-15).

Το Σάαρμπουργκ είναι αδελφοποιημένο με την παρώνυμη γαλλική πόλη Σαρμπούρ, η οποία βρίσκεται στην όχθη του ίδιου ποταμού στo διαμέρισμα Μοζέλ. Είναι επίσης αδελφοποιημένο και με δεύτερη γαλλική πόλη, το Σουλάκ-συρ-Μερ.

## Παραπομπές


Κατηγορία:Πόλεις της Ρηνανίας-Παλατινάτου
Ράνια Σχίζα

Η **Ουρανία** (**Ράνια) Σχίζα** (12 Σεπτεμβρίου 1967) είναι Ελληνίδα ηθοποιός του θεάτρου, του κινηματογράφου και της τηλεόρασης.

## Βιογραφία
Είναι απόφοιτος της Ανώτερης Δραματικής Σχολής Βεάκη. Έγινε γνωστή στο τηλεοπτικό κοινό από τον ρόλο της ως Σούλα, μια από τις τρεις συζύγους του Σάκη Μπουλά στην κωμική σειρά του MEGA Σαββατογεννημένες. 

Το 2008, πρωταγωνίστησε στον 2ο κύκλο της κωμικής σειράς του MEGA Λατρεμένοι μου γείτονες και το 2010 πρωταγωνίστησε στη σειρά του MEGA "Κούκλες".

Είναι παντρεμένη και έχει δυο κόρες, τη Ναταλία και την Κατερίνα.

## Παραπομπές


## Εξωτερικοί σύνδεσμοι
*Συνέντευξή της στο Beater TV, ανακτήθηκε στις 08/06/2015.
*Η Ιστοσελίδα της Ράνιας Σχίζα  https://raniaschiza.gr/

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Ναός Αγίου Λαζάρου (Μάριμπορ)

Ο **ναός του Αγίου Λαζάρου** στο Μάριμπορ ήταν μια Σερβική Ορθόδοξη Εκκλησία στη σλοβενική πόλη Μάριμπορ.

Ο ναός κατασκευάστηκε το έτος 1936 και καταστράφηκε το έτος 1941 όταν μπήκαν οι Γερμανοί Ναζί στη Γιουγκοσλαβία. Ήταν αφιερωμένος στον Λάζαρο Χρεμπελιάνοβιτς, πρίγκιπα της Σερβίας, ο οποίος ανακηρύχτηκε άγιος μετά το θάνατό του.

Κατηγορία:Θρησκευτικά κτίρια και κατασκευές στη Σλοβενία
Λινσέπινγκ

thumb|257x257px

Το **Λινσέπινγκ** (σουηδικά: Linköping) είναι πόλη στη νότια Σουηδία, με 108.640 κατοίκους το 2016. Είναι έδρα του δήμου Λινσέπινγκ και πρωτεύουσα της περιφέρειας Εστεργέτλαντ. Το Λινσέπινγκ γιόρτασε την 700η επέτειο της ίδρυσης του το 1987. Σήμερα είναι γνωστό για το πανεπιστήμιό του και την βιομηχανία υψηλής τεχνολογίας που διαθέτει. 

## Παραπομπές


Κατηγορία:Πόλεις της Σουηδίας
Σάντβικεν

To **Σάντβικεν** (σουηδικά: ***Sandviken***) είναι μια κωμόπολη και έδρα του δήμου Σάντβικεν στη Σουηδία. Έχει 22.965 κατοίκους μέχρι το 2010. Βρίσκεται περίπου 25 χιλιόμετρα δυτικά του Γκέφλε και περίπου 190 χιλιόμετρα βόρεια της Στοκχόλμης. Το σιδηροδρομικό ταξίδι για τη Στοκχόλμη, διαρκεί περίπου 2 ώρες και στην *Αρλάντα*, το σουηδικό κύριο διεθνές αεροδρόμιο, όχι περισσότερο από 1,5 ώρες.
Στο Σάντβικεν βρισκόταν η εταιρεία μηχανημάτων υψηλής τεχνολογίας Sandvik και το κεντρικά γραφεία της εταιρείας βρίσκονταν εδώ. Αυτό μέχρι τον Ιανουάριο του 2012, όταν μεταφέρθηκαν στη Στοκχόλμη.

Το Σάντβικεν περιλαμβάνει σαν πόλη μια μεγάλη συλλογή από πολιτιστικές δραστηριότητες όπως: το Κουλτούρσκολαν (μουσική, χορό και δράμα), τη Μεγάλη Μπάντα του Σάντβικεν, τη συμφωνική Ορχήστρα και ένα μεγάλο αριθμό από τις μουσικές της περιοχής. Η καλλιτεχνική γκαλερί του Σάντβικεν παρουσιάζει όλο το χρόνο διάφορες ενδιαφέρουσες εκθέσεις. Ανάμεσα στα πολλά δημοφιλή τουριστικά αξιοθέατα του δήμου, τα ακόλουθα ξεχωρίζουν για την ειδική μνεία που διαθέτουν: τα ανακαινισμένα βιομηχανικά χωριά Γκούσινγκε και Χέγκμπο Μπρουκ με τα καμίνια τους και τα σιδηρουργεία, χειροτεχνία, αρχοντικά και τις δυνατότητες που προσφέρουν για υπαίθρια αναψυχή Κατά τους χειμερινούς μήνες οι εγκαταστάσεις σκι και οι χώροι για σκι όπως οι Σνόουπαρκ και Κούνγκσμπεργκετ προσελκύουν μεγάλο αριθμό επισκεπτών από κοντά και μακριά.

## Παραπομπές


## Εξωτερικοί σύνδεσμοι
* 

Κατηγορία:Κωμοπόλεις της Σουηδίας
Göransson Arena

Η **Göransson Arena** είναι ένα κλειστό γήπεδο στη Σουηδία.Άνοιξε το 2009 και έχει θέσεις για 10.000 θεατές σε μουσικές εκδηλώσεις και 4.000 για μπάντι. Το κτίσιμο του γηπέδου χρηματοδότησε η εταιρία Göransson Foundations. Αργότερα πωλήθηκε στην πόλη και την περιφέρεια του Σάντβικεν. Είναι έδρα της ομάδας της πόλης που αγωνίζεται στο άθλημα μπάντι. Η αρένα έχει φιλοφενήσει τους ημιτελικούς του *Melodifestivalen* το 2010.

## Eurovision 2016
Η αρένα είναι μια απο τις υποψήφιες για να φιλοξενήσουν τον διαγωνισμό της Eurovision στη Σουηδία.

Κατηγορία:Αίθουσες συναυλιών στη Σουηδία
Κατηγορία:Αθλητικές εγκαταστάσεις στη Σουηδία
Κατηγορία:Γήπεδα χόκεϊ επί πάγου στη Σουηδία
Malmö Arena

Ο χώρος **Malmö Arena** (στα ελληνικά: ***Μάλμε Αρίνα***) είναι ένα κλειστό γήπεδο πολλαπλών χρήσεων στο Μάλμε της Σουηδίας και είναι ο δεύτερος μεγαλύτερος κλειστός χώρος στη Σουηδία, μετά απο το Ericsson Globe, που βρίσκεται στη Στοκχόλμη. Η αρένα βρίσκεται περίπου 80 μέτρα μακριά από τον σιδηροδρομικό σταθμό, από όπου υπάρχουν δρομολόγια τρένων και λεωφορείων για το τον κεντρικό σιδηροδρομικό σταθμό του Μάλμε, το αεροδρόμιο της Κοπεγχάγης, και τον κεντρικό σιδηροδρομικό σταθμό της Κοπεγχάγης. Η επιφάνεια έσπασε στις 10 Ιανουαρίου του 2007, και η αρένα εγκαινιάστηκε στις 6 Νοεμβρίου του 2008. Το τελικό κόστος κατασκευής για την αρένα ήταν 750 εκατομμύρια SEK δηλαδή 85 εκατομμύρια Ευρώ.
Έχει χωρητικότητα 13.000 θεατές για αθλητικούς αγώνες και 15.500 για συναυλίες.
Είναι η έδρα της ομάδας Malmö RedHawks που αγωνίζεται για το σουηδικό πρωτάθλημα Χόκεϊ επί πάγου.
Εκτός από αυτήν την χρήση ο χώρος διατίθεται για αγώνες χειροσφαίρισης, floorball, συναυλίες, και άλλες εκδηλώσεις. Έχει φιλοξενήσει επίσης πρωταθλήματα στίβου. 
Ανήκει και λειτουργεί από την εταιρία *Parkfast AB.* Η αρένα σχεδιάστηκε από τούς *Mats Matson*, Hannu Helkiö και Gert Wingårdh. Τα δικαιώματα για την ονομασία της αρένας τα έχει η πόλη του Μάλμε άλλωστε για αυτό το γήπεδο ονομάζεται **Malmö Arena**,ακολουθώντας την σύμβαση, που συμφωνήθηκε το 2007. 
Η **Malmö Arena** φιλοξένησε το διαγωνισμό τραγουδιού της Eurovision το 2013 από τις 14 μέχρι τις 18 Μαΐου το 2013. 
Το ρεκόρ προσέλευσης σε συναυλία στο Malmö Arena είναι 11.300 θεατές.Η Lady Gaga στις 19 Νοεμβρίου 2010 εμφανίστηκε στην αρένα και έκανε ρεκόρ θεατών. 
Το ρεκόρ προσέλευσης για το χόκεϊ επί πάγου έγινε στις 12 Νοεμβρίου το 2008, όταν η ομάδα των Malmö RedHawks φιλοξένησε την Leksands ΕΑΝ μπροστά σε 13.247 θεατές.

Κατηγορία:Γήπεδα χόκεϊ επί πάγου στη Σουηδία
Κατηγορία:Αίθουσες συναυλιών στη Σουηδία
Κατηγορία:Μάλμε
Βασίλης Γρηγοριάδης (επιθετικός)

Ο **Βασίλης Γρηγοριάδης** ήταν Έλληνας ποδοσφαιριστής, ο οποίος αγωνιζόταν στην θέση του επιθετικού και έγινε γνωστός ως αθλητής του Απόλλωνα Αθηνών, ενώ αγωνίστηκε για μία σεζόν στον Άρη Θεσσαλονίκης, κατά την οποία αναδείχθηκε πρώτος σκόρερ του ελληνικού πρωταθλήματος.

## Καριέρα
### Απόλλων Αθηνών
Μεγάλωσε στην Καισαριανή όπου είχε εγκατασταθεί μεγάλος αριθμός προσφύγων από την Σμύρνη και την Μικρά Ασία μετά το 1922 και διέθετε μεγάλη βάση των φιλάθλων του Απόλλωνα Σμύρνης στον οποίο μεταγράφηκε στα μέσα της δεκαετίας του 1930. Την περίοδο 1937-38 οδήγησε τον Απόλλωνα στην κατάκτηση του πρωταθλήματος της ΕΠΣ Αθηνών, όντας ο πρώτος σκόρερ του. Ακολούθησε η περίοδος του Β' Παγκοσμίου πολέμου, αλλά την σεζόν 1945-46 επέστρεψε στον Απόλλωνα αγωνιζόμενος για μία ακόμη τριετία. Το 1947-48 κατέκτησε την ΕΠΣ Αθηνών και πάλι με την ομάδα του Απόλλωνα.

### Άρης
Ο Γρηγοριάδης μεταγράφηκε στον Άρη το καλοκαίρι του 1948 από τον Απόλλωνα Αθηνών. Την σεζόν 1948-49, αναδείχθηκε πρώτος σκόρερ του Άρη και του πανελλήνιου πρωταθλήματος, πετυχαίνοντας δύο τέρματα στην πρεμιέρα του πρωταθλήματος Θεσσαλονίκης στη νίκη των "κίτρινων" κατά του Απόλλωνα Καλαμαριάς. Στην συνέχεια, δεν πήρε χρόνο συμμετοχής, αφού την θέση του σέντερ-φορ κάλυπτε ο Κλεάνθης Βικελίδης, ο οποίος όμως τραυματίστηκε στις 19 Ιανουαρίου 1949, στην φιλική ήττα του Άρη από την αυστριακή Βίννερ με 2-3. Ο Γρηγοριάδης πήρε την θέση του και σκόραρε το πρώτο γκολ των "κίτρινων".

Για το υπόλοιπο της σεζόν, αγωνίστηκε ως βασικός επιθετικός της ομάδας του, σκοράροντας άλλες επτά φορές για το τοπικό πρωτάθλημα και οδηγώντας τον Άρη στην κατάκτηση του πρωταθλήματος Θεσσαλονίκης, με αποκορύφωμα το χατ-τρικ που πέτυχε κατά του Μέγα Αλέξανδρου στη νίκη του Άρη με 10-2 στις 19 Ιουνίου.

Στον πρώτο αγώνα για την τελική φάση του πανελλήνιου πρωταθλήματος, ο Άρης αναδείχθηκε ισόπαλος με τον Ολυμπιακό στην Θεσσαλονίκη με σκορ 4-4, έχοντας τον Γρηγοριάδη να πετυχαίνει τρία τέρματα. Ο ίδιος, πέτυχε το γκολ των "κίτρινων" στην ήττα με 4-1 από τους "ερυθρόλευκους" έντεκα ημέρες αργότερα και έπαιξε για τελευταία φορά με τον Άρη στον αγώνα κατά του Παναθηναϊκού στις 17 Ιουλίου 1949, ματς το οποίο διακόπηκε λόγω της διαμαρτυρίας των ποδοσφαιριστών του Άρη στο γκολ της ισοφάρισης των "πράσινων". Η ομάδα της Θεσσαλονίκης αγωνίστηκε, κυρίως, με αναπληρωματικούς ποδοσφαιριστές στον τελευταίο αγώνα του ομίλου με τον Παναθηναϊκό, διαμαρτυρόμενος για τα γεγονότα του προηγούμενου ματς.

Μετά το τέλος της σεζόν, ο Γρηγοριάδης επέστρεψε στην Αθήνα, με την θέση του να καλύπτει πλέον, ο Δημήτρης Καζαντζής.

## Στατιστικά με τον Άρη



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Γρηγοριάδης Βασίλης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Σμύρνης
Κατηγορία:Επιθετικοί ποδοσφαιριστές
Πρωτόγραμμα

Το **πρωτόγραμμα** ή **αρχίγραμμα** είναι ένα γράμμα στην αρχή μιας λέξης, ενός κεφαλαίου, ή μιας παραγράφου που είναι μεγαλύτερο από το υπόλοιπο κείμενο και συνήθως καλλιγραφικό. Το πρωτόγραμμα έκανε την εμφάνιση του από τα χειρόγραφα κείμενα και βιβλία αλλά διατηρήθηκε στη συνέχεια και με την ανάπτυξη της τυπογραφίας. Αξίζει να επισημάνουμε ότι ακόμα και σήμερα υπάρχουν εφημερίδες που κάνουν χρήση του πρωτογράμματος.Τα πρωτογράμματα στα έντυπα βιβλία αποτελούν, στην ουσία, συνέχεια της κωδικογραφικής παράδοσης, καθώς πρωτογράμματα διαφόρων μεγεθών και σχεδιαστικού ύφους μικρογράφονταν στην αρχή των κεφαλαίων και παραγράφων. Η παράδοση αυτή πέρασε και στο έντυπο, αρχικά μάλιστα τα πρωτογράμματα δεν ήταν τυπωμένα, αλλά στη θέση τους υπήρχε κενό, το οποίο στη συνέχεια έπρεπε να συμπληρωθεί από τους μικρογράφους. Από την τελευταία δεκαετία του 15ου αιώνα όμως, διάσημοι τυπογραφικοί οίκοι, της Βενετίας κυρίως, εμπλούτισαν την κάσα των τυπογραφικών στοιχείων τους όχι μόνο με διαφόρων μεγεθών και σχεδιασμού πρωτογράμματα, αλλά και με άλλο παρεμφερές διακοσμητικό υλικό, όπως επίτιτλα και κοσμήματα, που εκτυπώνονταν στο τέλος κεφαλαίων ή ως δηλωτικά της αλλαγής παραγράφων.

## Χρήση στη Βυζαντινή εποχή
Για τη διακόσμηση των χειρογράφων, τη σχεδίαση των κοσμημάτων, και την καλλιγράφηση των πρωτογραμμάτων, οι καλλιτέχνες γραφείς, χρησιμοποιούσαν κόκκινη μελάνη προκειμένου να τραβήξουν την προσοχή του αναγνώστη. Το πορφυρό ήταν κόκκινο χρώμα που παρασκευαζόταν από το κοχύλι πορφύρα. Το χρώμα αυτό ήταν εξαιρετικά ακριβό και το χρησιμοποιούσαν στα αυτοκρατορικά  βιβλιογραφικά εργαστήρια για πολύτιμα χειρόγραφα.Η χρήση του χρυσού γινόταν σε εξαιρετικές περιπτώσεις για τη γραφή των τίτλων και των πρωτογραμμάτων.

Κατηγορία:Εκδόσεις
Κατηγορία:Σχεδιασμός βιβλίων
Κατηγορία:Τυπογραφία
Ρίκαβα Αχαΐας

Η **Ρίκαβα** είναι μικρή οικιστική περιοχή της Τοπικής Κοινότητας Λακκωμάτων του Δήμου Ερυμάνθου της Αχαΐας. Βρίσκεται στην ιστορική περιοχή των Νεζερών, στο ορεινό όγκο του Ερυμάνθου, μέσα στην κοιλάδα του Πείρου, κοντά στις όχθες του ποταμού και στους παραδοσιακούς νερόμυλους της περιοχής, καθώς και σε μικρή απόσταση από τον οικισμό των Λακκωμάτων.

Το χωριό αποτελείται από λιγοστά σπίτια και κατοικείται μόνιμα μόλις από μία οικογένεια πλέον. Σήμερα η Ρίκαβα δεν υφίσταται επίσημα ως οικισμός και πλέον αποτελεί συνοικία των Λακκωμάτων.

## Ιστορία
### Ονομασία
Σχετικά με την ονομασία "Ρίκαβα" υπάρχουν διάφορες απόψεις, με την επικρατέστερη να θέλει να έχει σλάβικη καταγωγή.

### Ιστορικά στοιχεία
Σε δικαιοπρακτικό έγγραφο του 1791 πιστοποιείται ότι η Ρίκαβα ήταν κατοικημένος τόπος ενώ αναφέρεται και θέση με ονομασία "Παλαιορίκαβα", που ίσως να δηλώνει παλαιότερη θέση του οικισμού αυτού.

Η Ρίκαβα στις 8 Δεκεμβρίου του 1845 (ΦΕΚ 32Α) προσαρτάται στον τότε Δήμο Φαρών. Την 28η Αυγούστου του 1912 (ΦΕΚ 256Α), με την κατάργηση των περισσότερων δήμων και την θέσπιση των κοινοτήτων, αποσπάται από τον Δήμο Φαρών και προσαρτάται στην τότε Κοινότητα Λακκωμάτων. Με Βασιλικό Διάταγμα (Β.Δ.) της 9ης Οκτωβρίου του 1913 (ΦΕΚ 200Α) η Ρίκαβα αποσπάστηκε από την Κοινότητα Λακκωμάτων και προσαρτήθηκε στην γειτονική Κοινότητα Κομπηγαδίου μέχρι και την 12η Οκτωβρίου του 1949 (ΦΕΚ 253Α), που με νομοθετικό διάταγμα το χωριό προσαρτήθηκε ξανά στην Κοινότητα Λακκωμάτων.

Η Ρίκαβα σήμερα δεν υφίσταται επίσημα ως οικισμός, αν και αναγνωριζόταν έως στις 7 Απριλίου του 1951, όταν και καταργήθηκε.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

Στο ΦΑΟ ΕΣΥΕ του 1971 αναφέρεται, αν και εκ παραδρομής, να έχει 5 κατοικίες παρότι δεν υφίσταται επισήμως ως αυτοτελής οικισμός ήδη από το 1951.

## Παραπομπές και υποσημειώσεις


## Πηγές
* 
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ρίκαβας Αχαΐας. eetaa.gr. Ανακτήθηκε: 18/11/2017.
* Ε.Ε.Τ.Α.Α. - Διοικητικές μεταβολές Κοινότητας Λακκωμάτων Αχαΐας. eetaa.gr. Ανακτήθηκε: 17/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Τζορντάν Λοτιές

Ο **Τζορντάν Λοτιές** (γεννημένος στις 5 Αυγούστου 1984) είναι Γάλλος επαγγελματίας ποδοσφαιριστής, ο οποίος αγωνίζεται στην θέση του κεντρικού αμυντικού για λογαριασμό της ισπανικής ΚΑ Οσασούνα.

## Συλλογική Καριέρα
Γεννημένος στο Κλερμόν-Φεράν, ο Λοτιές ξεκίνησε την επαγγελματική του καριέρα από την ομάδα της γενέτειράς του, Κλερμόν Φουτ, αγωνιζόμενος εκεί για διάστημα τριών σεζόν στην Λιγκ 2. Μετά τον υποβιβασμό της ομάδας, μεταγράφηκε στην, επίσης ομάδα της Λιγκ 2, Ντιζόν ΦΚΟ.

Στις 4 Ιουνίου 2009, μεταγράφηκε στην ΑΣ Νανσί της Λιγκ 1. Πραγματοποίησε το ντεμπούτο του στην κορυφαία την τάξη κατηγορία του γαλλικού ποδοσφαίρου στις 8 Αυγούστου, ξεκινώντας ως βασικός στην εκτός έδρας επικράτηση της ομάδας του με σκορ 3–1 επί της Βαλανσιέν ΦΚ, ενώ πέτυχε το πρώτο του τέρμα με την Νανσί στις 8 Δεκεμβρίου 2012, σε μία εντός έδρας ισοπαλία με σοορ 1–1 απέναντι στην Βαλανσιέν.

Στις 18 Ιουνίου 2013, όντας ελεύθερος συμβολαίου, ο Λοτιές υπέγραψε συμβόλαιο συνεργασίας διάρκειας τριών ετών με την ομάδα της Πριμέρα Ντιβιζιόν, ΚΑ Οσασούνα. Πραγματοποίησε το ντεμπούτο του αγωνιζόμενος με τα χρώματά της στις 18 Αυγούστου, σε μάι εντός έδρας ήττα με σκορ 1–2 απέναντι στην Γρανάδα ΚΦ.

## Παραπομπές


## Εξωτερικοί Σύνδεσμοι
*Επίσημο προφίλ από την Νανσί 
*Προφίλ στο Foot-National 
*Προφίλ στο BDFutbol
*

Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές ΑΣ Νανσί-Λωρραίνη
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Πριμέρα Ντιβιζιόν
Ίσαρι

Η λέξη **Ίσαρι** περιγράφει τοπωνύμιο της Ελλάδας. 

Με την ονομασία αυτή μπορεί να απαντώνται ή να ονομάζονταν κατά το παρελθόν οι εξής οικισμοί της χώρας:

* Ίσαρης Αρκαδίας, χωριό του Δήμου Μεγαλόπολης. Αναφέρεται εναλλακτικά επίσης και ως «Ίσαρι».
* Ίσωμα Αχαΐας, χωριό του Δήμου Ερυμάνθου. Το παλιό όνομα του ήταν «Ίσαρι», μετονομάστηκε στις 19 Ιουλίου 1928 (ΦΕΚ 156/1928).
* Παλαιοκκλήσιο Καρδίτσας, χωριό του Δήμου Καρδίτσας. Το παλιό όνομα του ήταν «Ίσαρι», μετονομάστηκε στις 4 Νοεμβρίου 1927 (ΦΕΚ 306/1927).

Κατηγορία:Αποσαφηνίσεις ελληνικών τοπωνυμίων
Γιάννης Γρηγοριάδης

Ο **Γιάννης Γρηγοριάδης** ήταν Έλληνας ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης, από τα τέλη της δεκαετίας του '40 μέχρι το 1954.

## Καριέρα
Ο Γρηγοριάδης ξεκίνησε την πορεία του στον Άρη το καλοκαίρι του 1948 και αγωνιζόταν ως μέσος ή ενδιάμεσος κυνηγός. Αγωνίστηκε για πρώτη φορά με την πρώτη ομάδα την σεζόν 1949-50, παίζοντας σε εννέα αγώνες του πρωταθλήματος Θεσσαλονίκης. Ο Άρης απέκλεισε τον ΠΑΟΚ και τον Εθνικό, για να προκριθεί στον τελικό του κυπέλλου Ελλάδας του 1950, όπου οι "κίτρινοι" ηττήθηκαν με 4-0 από την ΑΕΚ.

Τις δύο επόμενες χρονιές αγωνίστηκε λιγότερο, ενώ το 1952-53 έπαιξε ως βασικός στον δεύτερο γύρο του πρωταθλήματος Θεσσαλονίκης, όπου ο Άρης κατέκτησε τον τίτλο νικώντας σε αγώνες μπαράζ τον Ηρακλή. Συμμετείχε σε τρεις αγώνες της τελικής φάσης του πανελλήνιου πρωταθλήματος, όπου ο Άρης κατέλαβε την τρίτη θέση.

Στην τελευταία του σεζόν με τους "κίτρινους", έπαιξε σε έξι αγώνες του πρωταθλήματος Θεσσαλονίκης, με τον Άρη να βγαίνει δεύτερος στην τοπική διοργάνωση.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Γρηγοριάδης Γιάννης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Μαρία της Γοτθίας

Η **Μαρία της Γοτθίας** ήταν η πρώτη σύζυγος του Δαβίδ της Τραπεζούντας.

## Οικογένεια
Ήταν κόρη του Αλεξίου Α΄ του Θεοδώρου, ηγέτη του Πριγκιπάτου του Θεοδώρου στην Κριμαία. Το Θεόδωρο ήταν επίσης γνωστό και ως Γοτθία, καθώς το έδαφός του βρισκόταν παλαιότερα υπό τον έλεγχο των Κριμαϊκών Γότθων, οι οποίοι είχαν σταδιακά εξελληνιστεί όντες υπό την επιρροή της Βυζαντινής Αυτοκρατορίας. Η οικογένειά της ήταν οι Γαβράδες, οι οποίοι θεωρούνταν ως Βυζαντινοί Έλληνες, μερικής αρμένικης καταγωγής.

Ο Αλέξιος Α΄ ήταν γιος του Στεφάνου του Θεοδώρου, ο οποίος είχε διαφύγει στην Μόσχα το 1391 ή το 1402, μαζί με τον γιο του, Γρηγόριο. Το πατρωνύμιο του Στεφάνου δείχνει ότι ενδεχομένως να ήταν γιος του Βασιλείου του Θεοδώρου. Η σχέση του Στεφάνου με τον πρώτο ιστορικά καταγεγραμμένο πρίγκιπα του Θεοδώρου, Δημητρίου, είναι ασαφής, αν και ο Δημήτριος ενδέχεται να ήταν ο πάππος του.

Το *The Goths in the Crimea* (1936) από τον Αλεξάντρ Βασίλιεφ παρουσίασε θεωρία, σύμφωνα με την οποία ο Δημήτριος και οι διάδοχοί του ήσαν απόγονοι του Κωνσταντίνου Γαβρά, *δούκα* της Τραπεζούντας στις αρχές του 12ου αιώνα. Ο Κωνσταντίνος θεωρείται ως ανιψιός του Θεοδώρου Γαβρά, Δούκα της Τραπεζούντας του 11ου αιώνα, ο οποίος αναφέρεται στην Αλεξιάδα της Άννας Κομνηνής. Ωστόσο, η ακριβής μεταξύ τους σχέση είναι ασαφής. Ο Κωνσταντίνος θα μπορούσε να είναι νεαρότερος αδελφός ή ακόμη και υιός του Θεοδώρου.

## Γάμος
Η Μαρία απέπλευσε από την Γοτθία και νυμφεύθηκε τον Δαβίδ της Τραπεζούντας τον Σεπτέμβριο του 1426 στην Τραπεζούντα. Μία αναφορά από τον ιστορικό Θεόδωρο Σπανδούνη, η οποία χρονολογείται από το 1538 κατονομάζει την σύζυγο του Δαβίδ ως την Έλενα Καντακουζηνού, αδελφή της Ειρήνης Καντακουζηνού. Ο Σπανδούνης προσθέτει ότι η Έλενα δέχθηκε την επίσκεψη του αδελφού της, Γεωργίου, στην Τραπεζούντα κάποια στιγμή μετά το 1437, κάτι που σημαίνει ότι η Μαρία είχε αποβιώσει εκείνη την περίοδο. Αντιθέτως, με βάση έναν επιτάφιο που συνέθεσε ο Ιωάννης Ευγενικός για τον ανιψιό της, Αλέξιο, ο οποίος απεβίωσε στην Τραπεζούντα, ο αδελφός της Μαρίας, Ιωάννης, καθώς και ο ανιψιός Αλέξιος διέμεναν στην Τραπεζούντα το 1447. Θεωρείται απίθανο να παρέμειναν εκεί μετά τον θάνατό της και τον επακόλουθο δεύτερο γάμο του γαμπρού της.

Τα τέκνα του Δαβίδ έχουν αποδοθεί χωρίς συγκεκριμένη σειρά στην Μαρία και την Έλενα από διάφορους γενεαλόγους. Σε αυτά περιλαμβάνονταν οι Βασίλειος, Μανουήλ και Γεώργιος Κομνηνός, πρίγκιπες που καρατομήθηκαν κατόπιν διαταγής του Μωάμεθ Β΄ της Οθωμανικής Αυτοκρατορίας το 1463. Η αδελφή τους Άννα νυμφεύθηκε αρχικά τον Μοχάμεντ Ζαγάν Πασά, Μπεηλέρμπεη της Μακεδονίας και αργότερα τον Σινάν Μπέη, υιό του Ιλβάν Μπέη. Μία άλλη κόρη φέρεται να νυμφεύθηκε τον Μαμία Β΄, Πρίγκιπα της Γκουρίας. Ο Κίριλ Τουμάνοφ αναφέρει την Μαρία, μία τρίτη κόρη, ως σύζυγο του Κωνσταντίνου Μουρούζη.

## Παραπομπές


## Βιβλιογραφία
*

## Εξωτερικοί Σύνδεσμοι
*Σχετικά με την δυναστεία των Γαβράδων

Κατηγορία:Πρόσωπα της Αυτοκρατορίας της Τραπεζούντας
Κατηγορία:Σύζυγοι αυτοκρατόρων
Κατηγορία:Βυζαντινοί του 15ου αιώνα
Αδαμάντιος Διαμαντόπουλος

Ο **Αδαμάντιος Διαμαντόπουλος** (1826-1876) ήταν Έλληνας νομικός και πολιτικός.

## Βιογραφία
Ο Αδαμάντιος Διαμαντόπουλος γεννήθηκε στη Ζάκυνθο. Σπούδασε νομικά και ακολούθησε τη δικηγορία. Στο διάστημα 1859-1860 διετέλεσε βουλευτής. Συμμετείχε στη Β Εθνοσυνέλευση στην κυβέρνηση της Τριανδρίας με επικεφαλής τον Δημήτριο Βούλγαρη (Προσωρινή Κυβέρνησις της Ελλάδος του 1862). Από τις 11/10/1862 έως τις 08/02/1863 διετέλεσε υπουργός των εξωτερικών.

## Πηγές
* 

Κατηγορία:Έλληνες υπουργοί Εξωτερικών
Επαρχία Ταμπούκ

Η **Επαρχία Ταμπούκ** (αραβικά:تبوك) είναι μια από τις 13 περιφέρειες της Σαουδικής Αραβίας και έχει έκταση 108.000 τετραγωνικά χιλιόμετρα και πληθυσμό μόλις 691.517. Πρωτεύουσα της είναι η Ταμπούκ.

## Γεωγραφία
Βρίσκεται στη βορειοδυτική Σαουδική Αραβία και συνορεύει με την επαρχία Τζουφ στα βόρεια, με την επαρχία Μαδίνα στα νότια και την επαρχία Χαίλ στα ανατολικά. Βρέχεται από την Ερυθρά Θάλασσα στα δυτικά. Πρωτεύουσα είναι η ομώνυμη πόλη, Ταμπούκ.

## Παραπομπές


## Εξωτερικοί σύνδεσμοι
* 

Ταμπουκ
Ριάντ (επαρχία)

Η **επαρχία Ριάντ** είναι επαρχία της Σαουδικής Αραβίας.Εκεί βρίσκεται η πρωτεύουσα Ριάντ και η επαρχία έχει έκταση 412.000 και πληθυσμό 5.455.363.

## Γεωγραφία
Βρίσκεται στην Κεντρική περιφέρεια (Νατζντ) και συνορεύει στα ανατολικά με την επαρχία Ανατολική επαρχία, στα βόρεια με την επαρχία Κασίμ, στα δυτικά με την επαρχία Μεδίνα, στα νοτιοδυτικά με τις επαρχίες Μακά και Ασίρ και στα νότια με την επαρχία Νατζράν. Δεν βρέχεται από θάλασσα και πρωτεύουσα της είναι το Ριάντ. Τα κυβερνεία είναι τα ακόλουθα:

* Αφίφ
* Αλ Αφλάτζ
* Αλ Νταουάντμι
* Αλ Γατ
* Αλ Κουβαβίγια
* Αλ Χαρήγκ
* Αλ Χαρτζ
* Αλ Μάτζμαα
* Αλ Μουζαχμίγια
* Ας Σουλαϊγίλ
* Δρούμα
* Ντιρίγια
* Χοτάτ Μπανί Ταμίμ
* Χουραΰμιλα
* Ρουμά
* Σαγκρά
* Θάντικ
* Ουάντι αντ-Νταουασίρ
* Ζούλφι
Το ένα και μοναδικό υποκυβερνείο είναι το Μαράτ.

## Παραπομπές


## Εξωτερικοί σύνδεσμοι
* 

Ριαντ
Επαρχία Τζιζάν

Η **Περιφέρεια Τζιζάν** είναι η δεύτερη μικρότερη επαρχία της Σαουδικής Αραβίας με έκταση 11.671 τετραγωνικά χιλιόμετρα και πληθυσμό 1.186.139 κατοίκους.

## Γεωγραφία
Βρίσκεται στα νότια της Σαουδικής Αραβίας και συνορεύει στα βορειοανατολικά με την επαρχία Ασίρ, στα νότια με την Υεμένη, στα βόρεια με την επαρχία Μπαά και δυτικά βρέχεται από την Ερυθρά Θάλασσα. Πρωτεύουσα είναι η πόλη Τζιζάν και έχει 15 κυβερνεία παρόλο την μικρή έκταση του, και είναι τα ακόλουθα:

* Αμπού Αρίς
* Αλνταίρ
* Αλντάρμπ
* Αχάντ Αλμασαριά
* Αλαριντά
* Αλαϋντάμπι
* Αλάρτ
* Αλραΰτ
* Μπαΐς
* Νταμάντ
* Φαρασάν
* Τζαζάν
* Σαμπιά
* Σαμτά

## Παραπομπές


## Εξωτερικοί σύνδεσμοι
* 

Τζιζαν
Χρήστος Ροζάκης

Ο **Χρήστος Ροζάκης** (γενν. 1941) είναι πανεπιστημιακός και πρώην υφυπουργός Eξωτερικών.

## Βίος
Ο Χρήστος Ροζάκης γεννήθηκε στην Αθήνα το 1941. Σπούδασε νομικά στο Πανεπιστήμιο Αθηνών ενώ πραγματοποίησε μεταπτυχιακές σπουδές στα Πανεπιστήμια του Λονδίνου και Illinois (ΗΠΑ), από το οποίο έλαβε το διδακτορικό του. Δίδαξε στο Πάντειο Πανεπιστήμιο και στο Πανεπιστήμιο Αθηνών Διεθνές Δίκαιο. Από τις 25 Σεπτεμβρίου 1996 έως τις 3 Φεβρουαρίου 1997, οπότε παραιτήθηκε, διετέλεσε υφυπουργός Εξωτερικών στην κυβέρνηση Σημίτη. 

Υπήρξε μέλος και αντιπρόεδρος του Ευρωπαϊκού Δικαστηρίου Ανθρωπίνων Δικαιωμάτων. Είναι Ομότιμος καθηγητής στο Τμήμα Πολιτικής Επιστήμης και Δημόσιας Διοίκησης του Πανεπιστημίου Αθηνών.

## Συγγραφικό έργο
*(2013) Η αποκλειστική οικονομική ζώνη και το διεθνές δίκαιο, Εκδόσεις Παπαζήση
*(2004) Έγκλημα και τιμωρία, Εκδόσεις Παπαζήση
*(1996) Πολιτικές και νομικές διαστάσεις της μεταβατικής συμφωνίας της Νέας Υόρκης, Εκδόσεις Ι. Σιδέρης
*(1989) Σε αναζήτηση του χαμένου χρόνου, Ίδρυμα Μεσογειακών Μελετών
*(1987) Η διεθνής προστασία των καλλιτεχνών ερμηνευτών και το ελληνικό δίκαιο, Παρατηρητής
*(1987) Η ελληνική εξωτερική πολιτική και οι Ευρωπαϊκές Κοινότητες, Ίδρυμα Μεσογειακών Μελετών
*(1976) Το δίκαιο της θάλασσας και η διαμόρφωσή του από τις διεκδικήσεις των παράκτιων κρατών, Εκδόσεις Παπαζήση

## Πηγές
* 

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες δικαστικοί
Κατηγορία:Έλληνες υφυπουργοί Εξωτερικών
Κατηγορία:Έλληνες συγγραφείς του 20ού αιώνα
Κατηγορία:Καθηγητές Πολιτικής Επιστήμης και Δημόσιας Διοίκησης Αθηνών
Κατηγορία:Απόφοιτοι του Πανεπιστημιακού Κολλεγίου του Λονδίνου
Ανατολική επαρχία (Σαουδική Αραβία)

Η **Ανατολική Επαρχία** (αραβικά:الشرقية) είναι η ανατολικότερη και μεγαλύτερη επαρχία της Σαουδικής Αραβίας. Έχει έκταση 710.000 τετραγωνικά χιλιόμετρα και πληθυσμό 3.360.157.

## Γεωγραφία
Βρίσκεται στην Ανατολική Περιφέρεια της Σαουδικής Αραβίας και συνορεύει δυτικά με τις επαρχίες Νατζράν, Ριάντ, στα νότια με τα Ηνωμένα Αραβικά Εμιράτα, το Ομάνκαι την Υεμένη, και βόρεια συνορεύει με την επαρχία Βόρεια Σύνορα, το Ιράκ και το Κουβέιτ. Ανατολικά συνορεύει με το Κατάρ και βρέχεται από τον Περσικό Κόλπο και πρωτεύουσα της είναι το Νταμάμ, μια πόλη 769.000 κατοίκων. Τα κυβερνεία είναι τα ακόλουθα:

*Χοφούφ (Αλ Άχσα)
*Αμπκαίκ
*Τζουμπαίλ
*Ρας Τανούρα
*Κατίφ
*Χομπάρ
*Νταχράν
*Νταμάμ
*Αφάρ αλ Μπατίν
*Χαφτζί
*Νοαϋρίγια

## Παραπομπές


## Εξωτερικοί σύνδεσμοι
* 

Ανατολικη
Αναντολουχισάρι

Το **Αναντολουχισάρι** (ελληνικά: Κάστρο της Ανατολίας) είναι φρούριο το οποίο βρίσκεται στην Κωνσταντινούπολη της Τουρκίας στην Ανατολίτικη (Ασιατική) πλευρά του Βοσπόρου, ενώ έχει δώσει το όνομά του και στην ομώνυμη γειτονική του συνοικία. Χτίστηκε μεταξύ του 1393 και του 1394 από τον Οθωμανό σουλτάνο Βαγιαζίτ Α΄ "τον Κεραυνό" ως μέρος των προετοιμασιών του ενόψει της Δεύτερης Οθωμανικής Πολιορκίας της Κωνσταντινούπολης, η οποία έλαβε χώρα το 1395. ο Σουλτάνος Βαγιαζίτ το ανήγειρε επάνω στα ερείπια ναού του Ουρανού Αρχικά ήταν γνωστό με την ονομασία Γκιουζελτσεχισάρ (ελληνικά: Όμορφο Κάστρο)

Το Αναντολουχισάρι, χτισμένο σε μία έκταση 7.000 m², βρίσκεται στο στενότερο σημείο, με 660 μέτρα, του στενού του Βοσπόρου και δίπλα σε έναν κολπίσκο γνωστό ως Γκιοκσού (αρχαία ελληνικά: Αρετός). Η Γέφυρα Φατίχ Σουλτάν Μεχμέτ, η δεύτερη γέφυρα που διασχίζει τον Βόσπορο, βρίσκεται λίγο βορειότερα του φρουρίου. Ένα άλλο φρούριο, το Ρουμελί Χισάρ, ανεγέρθηκε μεταξύ του 1451 και του 1452 από τον Σουλτάνο Μωάμεθ Β΄ απέναντι από το Αναντολουχισάρι, επί της ευρωπαϊκής ακτής, με στόχο να θέσει υπό τον απόλυτο έλεγχό του την θαλάσσια κυκλοφορία εντός των Στενών του Βοσπόρου, κάτι που ήταν ζωτικής σημασίας για τους Γενουάτες στον Γαλατά, οι οποίοι είχαν συμμαχήσει με τους Βυζαντινούς, ενώ διέθεταν αποικίες στην Μαύρη Θάλασσα όπως η Κάφφα, η Σινώπη και η Αμάσρα.

Το Αναντολουχισάρι ανεγέρθηκε ως παρατηρητήριο. Έχει ύψος 25 μέτρων, έναν κεντρικό τετράγωνο πύργο εντός των τειχών, τα οποία είναι ακανόνιστης πενταγωνικής μορφής, με πέντε πύργους παρακολούθησης σε κάθε γωνία. Επίσης, ένα τζαμί βρίσκεται εντός του φρουρίου. Αποτελεί την αρχαιότερη τουρκική αρχιτεκτονική κατασκευή χτισμένη στην Κωνσταντινούπολη. Το φρούριο ήταν γνωστό και ως "Γκιουζελτσέ Χισάρ" σε ιστορικά έγγραφα. Ο Σουλτάνος Μωάμεθ Β΄ ενίσχυσε το φρούριο περιτειχίζοντάς το με ένα τείχος πάχους δύο μέτρων, το οποίο διέθετε τρεις πύργους παρακολούθησης. Ορισμένα πρόσθετα κτίρια όπως αποθήκη και οικίες προστέθηκαν. Λόγω των διάφορων αλλαγών που υπέστη κατά το παρελθόν, το φρούριο δεν διαθέτει πλέον την αρχική του μορφή. Μετά την κατάκτηση της Κωνσταντινούπολης, χρησίμευσε ως στρατιωτική φυλακή.

Το Τουρκικό Υπουργείο Πολιτισμού ανακαίνισε τον χώρο την περίοδο μεταξύ 1991 - 1993. Σήμερα, το μικρό αυτό φρούριο δημιουργεί ένα γραφικό σκηνικό, σε συνδυασμό με τις παλιές ξύλινες κατοικίες που βρίσκονται χτισμένες πάνω στα τείχη του και την γειτονική περιοχή. Το Αναντολουχισάρι αποτελεί μουσείο (ιστορικός χώρος), αν και δεν είναι ανοιχτό στο κοινό.

## Δείτε επίσης
* Οθωμανική αρχιτεκτονική
* Ρουμελί Χισάρ
* Βόσπορος
* Άλωση της Κωνσταντινούπολης (1453)

## Παραπομπές


## Εξωτερικοί Σύνδεσμοι

* Αρχιτεκτονικό Μουσείο (στα τούρκικα)
* Βασικά χαρακτηριστικά της οθωμανικής φρουριακής αρχιτεκτονικής (στα τούρκικα)

Κατηγορία:Κτίρια και κατασκευές στην Κωνσταντινούπολη
Κατηγορία:Αρχαιολογικοί τόποι στην Τουρκία
Κατηγορία:Βόσπορος
Κατηγορία:Κάστρα στην Τουρκία
Κατηγορία:Μουσεία στην Τουρκία
Κατηγορία:Οθωμανικές οχυρώσεις